
Convocatòria 8è Premi de Recitació Poètica del Segrià 2026 (Exp. 10440/2026)

Per decret de presidència núm. 2026-1087 s’ha resolt el següent:

El Ple del Consell Comarcal del Segrià en sessió de 2 d’agost de 2024 aprovar inicialment la 
modificació de les Bases dels premis de recitació poètica del Consell Comarcal del Segrià., aquestes bases han estat publicades al BOP de Lleida núm. 153,  de 7 d’agost de 2024, quedant aprovades definitivament en data 20 de setembre de 2024.

D’acord amb l’aplicació pressupostària fase A.

En exercici de les facultats que em són atorgades i d’acord amb el previst als articles 17.3.b i 20.8.a de la Llei 38/2003, de 17 de novembre, general de subvencions, 

RESOLC:

Primer. Aprovar la convocatòria del 8è Premi de Recitació Poètica del Segrià, corresponent a l’any 2026, en els termes següents:

a) Bases reguladores. Les Bases dels Premis de recitació poètica del Consell Comarcal del Segrià, aprovades pel Ple en sessió de 2 d’agost de 2024. 

b) Publicació de les bases. BOP de Lleida núm. 153, de 7 d’agost de 2024.

c) Aplicació pressupostària. 2026/08/334/4800001 Premi Recitació Poètica

d) Import màxim de la convocatòria: 885 €, distribuïts de la manera següent:
Premi millor rapsòdia absoluta: 295 €
Premi millor rapsòdia del Segrià: 295 €
Premi millor poema original: 295 €

e) Caràcter de la distribució. Limitatiu. Els imports estan subjectes a les retencions fiscals que estableixi la normativa vigent.

f) Objecte del premi. Fomentar els valors literaris i promoure l’ús del llenguatge oral com a mitjà de creació i comunicació, especialment entre la població jove; contribuir a la difusió del patrimoni poètic del Segrià i del conjunt del territori lleidatà, i descobrir el talent literari i incentivar la creació poètica en llengua catalana.

g) Règim de concessió. Concurrència competitiva.

h) Persones destinataris, condicions de participació i jurat. Hi poden participar les persones residents a la Unió Europea que, el darrer dia del termini d’inscripció, tinguin 16 anys complerts. No s’hi poden presentar les persones guanyadores de l’edició anterior en la mateixa categoria en què van ser premiades, ni s’hi admeten treballs que hagin estat premiats en altres certàmens.
Per participar-hi, cal emplenar la butlleta d’inscripció adjunta i presentar-la per alguna de les vies següents:
•  Presencialment, a la seu del Consell Comarcal del Segrià (carrer del Canyeret, 12, 25007 Lleida).
•  Per correu postal certificat.
•  A través de la Seu electrònica del Consell Comarcal del Segrià, mitjançant una instància general: https://ccsegria.eadministracio.cat. 
L’ordre d’entrada determinarà l’ordre de participació al certamen.

El Jurat, valorarà les interpretacions el mateix dia del certamen i proposarà les persones guanyadores i finalistes. Estarà integrat per les persones següents, vinculades a la literatura i la poesia: 
Sra. Raquel Fontecha
Sr. Amat Baró
Sra. Ester Masip

i) Termini de presentació de les sol·licituds. Des del 27 d’octubre fins al 24 de novembre de 2026, ambdós inclosos. El nombre màxim de participants és de 15; l’admissió es farà per ordre d’entrada al registre electrònic.

j) Data, hora i lloc de celebració, resolució i lliurament dels premis. 28 de novembre de 2026, a les 17.00 hores, a la sala de ball situada als baixos de l’Ajuntament de la Portella. 

k) Interpretació i poemes. Cada participant haurà d’interpretar dues rapsòdies. La primera serà el poema «Teulada», de Gemma Casamajó i Solé, inclòs al poemari Domèstica maragda, publicat per Quaderns Crema l’any 2022, que facilitarà l’organització. La segona serà un poema de tria lliure, amb una durada màxima de tres minuts. Podrà ser un poema original de la persona participant, per optar al premi al millor poema original, o una obra d’una altra autora o d’un altre autor. El poema proposat i la documentació relativa a la convocatòria es podran consultar al web https://www.segria.cat/arees/cultura

No està permès l’ús d’eines d’intel·ligència artificial per la creació del poema que opti a millor poema original.
Els rapsodes no podran fer ús de recursos complementaris a la seva recitació (instruments, objectes o altres materials) ni es podran valdre d’acompanyament per part de músics.

l) Possibilitat de reformulació de sol·licituds. No s’escau

m) Exhauriment de la via administrativa. Sí.

n) Criteris de valoració. Les interpretacions es valoraran d’acord amb els criteris següents:
· Prosòdia: ús i control de les tonalitats, la melodia i l’entonació del vers.
· Elocució: domini de la gestualitat i dels èmfasis en la recitació.
· Dicció: pronúncia correcta, amb acceptació de qualsevol varietat dialectal de la llengua.
· Cadència: domini del ritme i ús de les pauses i els silencis.

o) Mitjà de notificació: personal

Segon. Publicar aquesta convocatòria a la Base de Dades Nacional de Subvencions, al tauler electrònic i fer-ne difusió per qualsevol altre mitjà que en garanteixi la màxima divulgació.

Tercer. Donar compte al Ple d’aquesta resolució en la propera sessió ordinària que tingui lloc per al seu coneixement.

